[{"text_idx": "#000001", "text": "Rahvusvahelise skandaali keskmes- Jamal Khashoggi kadumine"}, {"text_idx": "#000003", "text": "Teda na\u0308hti sisenemas oma riigi konsulaati Istanbulis, mida kinnitasid ka Tu\u0308rgi politsei valvekaamera materjalid. Ajakirjanikul oli vaja konsulaadist saada mo\u0303ned dokumendid ja Khashoggi kihlatu Hatice Cengiz ja\u0308i ootama konsulaadi ette, hoides mehe mobiiltelefoni. Riigikriitikust Khashoggi kartis oma turvalisuse pa\u0308rast ja andis Haticele juhtno\u0308o\u0308rid helistada Tu\u0308rgi presidendi abile, kui miski imelik tundub. Naine ootas esinduse sulgemiseni tunde, kuni so\u0303pradele ja vo\u0303imudele helistama hakkas. Nu\u0308u\u0308dseks ringleb ohtralt spekulatsioone ja anonu\u0308u\u0308mseid kinnitusi konsulaadis potentsiaalselt toimunu kohta- peamiselt sellest, et ajakirjanik Saudi rez\u030ciimi tellimusel sealsamas mo\u0303rvati ja ta keha konsulaadist tu\u0308kikaupa va\u0308lja toimetati. Optimistlikumad aga loodavad senini irooniaga pooleks, et Khashoggi ro\u0308o\u0308viti, sest see on Saudi kuningliku perekonna viimaste aastate tavapa\u0308rane praktika."}, {"text_idx": "#000004", "text": "La\u0308inud na\u0308dalal avaldas Tu\u0308rgi valitsusmeelne ajaleht Sabah info ja pildid peamistest kahtlusalustest- 15 Saudi Araabia kodanikust, kes saabusid Istanbuli eralennukitel kahestes tiimides ja lahkusid samal pa\u0308eval, kui la\u0308ks kaduma Khashoggi. Va\u0308idetavalt vo\u0303tsid nad kaasa valvekaamerate materjali saatkonnast, kust varem va\u0308ideti, et kaamerad olid toimunu ajal va\u0308lja lu\u0308litatud. U\u0308ks salapa\u0308rase tiimi liikmetest na\u0308iteks on identifitseeritud kui u\u0308ht Saudi Araabia olulisimaid kohtuekspertiisi eksperte."}, {"text_idx": "#000005", "text": "Mo\u0303juka ajakirjaniku ja endise Saudi perekonna lojalisti mu\u0308steerium tekitab vo\u0303imalusi arenguteks, mida (seni ametlikult kinnitamata) vo\u0303imalik ra\u0308ige kuritegu rahvusvahelistes suhetes esile kutsuda vo\u0303ib. Samuti tekib to\u0303siseid ku\u0308simusi rahvusvahelisest o\u0303iguse, moraali ning eliitide huvide po\u0303rkumisest, milles tunduvad esimesed kaks viimastel aastatel pidevalt kannatama."}, {"text_idx": "#000006", "text": "Et tegu on diplomaatiliselt a\u0308a\u0308rmiselt tundiku teemaga, siis kui kaua hoiavad Tu\u0308rgi vo\u0303imud ametlikku infot (rahvusvahelise) avalikkuse eest? Kas Saudi Araabia vo\u0303imutuumik eeotsas kroonprints Muhammed Bin Salmaniga ei muretse riigi rahvusvahelise maine u\u0308le, et kergeka\u0308eliselt nn taganenud lojalisti teise riigi territooriumil ko\u0303rvaldab? Mis seisukoha vo\u0303tab USA, kel on niigi harva olnud etteheiteid oma absoluutsest monarhiast La\u0308his-Ida olulisimale liitlasele ja relvamu\u0308u\u0308giturule, kust viimase paari aasta jooksul reformide kattevarjus aina vastuolulisemaid uudiseid tuleb? Mis olukorras on Saudi Araabia va\u0308lispoliitika laiemalt, sest viimasel ajal on riik rahvusvahelist kriitikat trotsides osapooleks mitmetes suuremates konfliktides? Kas kuningriik, mis majandusreformide eesma\u0308rgil investeeringuid vajab, neid ka ko\u0303ige valguses meelitada suudab?"}, {"text_idx": "#000007", "text": "Mo\u0303jukast 59-aastasest ajakirjanikust ja heade sidemetega u\u0308lirikka Saudi pere \u201ea\u0308ra hu\u0308panud\u201c liikmest on saanud paljude arvates so\u0303numiks endistele Saudi lojalistidele, kes rez\u030ciimi tuumiku vastu po\u0308o\u0308ravad. Seda vaatamata sellele, et Khashoggi u\u0308leskutsed muutusteks Saudi kuningriigis polnud u\u0308leskutsed revolutsioonile, vaid reformidele, ro\u0303hutades na\u0308iteks, et riigi megaprojektidele tehtud kulutused oleksid u\u0308hiskonnas laiemalt arutatud enne otsuste vastuvo\u0303tmist. Peatumata pikalt tema eraelul, tasub ta karja\u0308a\u0308rist ma\u0308rkida lugusid1990. aastail Afganistani ja Kuveidi teemadel ning na\u0308iteks intervjuusid Osama bin Ladeniga enne tolle al-Qaeda perioodi, kui Khashoggi muuhulgas kutsus u\u0308les relvastatud vo\u0303itlusest loobuma. Ta on pidanud va\u0308idetavalt poliitilisel surve to\u0303ttu tagasi astuma ajalehe Al-Watan peatoimetaja kohalt, kuna kolmunis ilmus kriitika Saudi salafistide suunal ning ohtralt kriitikat naiste o\u0303iguste kohta Saudi Araabias.\nTa oli mo\u0303jukast perest pa\u0308rit mees, kes to\u0308o\u0308tas ku\u0308mnendeid Saudi kuningliku eliidi la\u0308hedal ja oli no\u0303unikuks endine Saudi Araabia saadikule USAs, omades nii sidemed ka Valge Maja vo\u0303imukoridorides. Na\u0308iteks oli Dodi al Fayed tema onupoeg ja Adnan Khashoggi, miljarda\u0308rist Saudi relvadiiler, kes 1980. aastail lu\u0308hiajaliselt maailma rikkaim inimene, tema onu."}, {"text_idx": "#000009", "text": "Et saada to\u0303endit vallalise staatuse kohta, mida Tu\u0308rgi vo\u0303imud no\u0303uavad Tu\u0308rgis abiellumisel, sisenes ta Saudi Araabia konsulaati Istanbuli a\u0308rirajoonis Leventis 2. oktoobril. Va\u0308lja aga enam ei tulnudki."}, {"text_idx": "#000011", "text": "Alates ajakirjaniku kadumisest on kadumist saatnud u\u0308lemaailmne meediata\u0308helepanu ja pea igapa\u0308evaselt on Saudi Araabia konsulaadi eest Leventi linnaosas demonstratsioonid. Tu\u0308rgi ja La\u0308his-Ida meedikanalites on kodused probleemid tagaplaanil: Khashoggi mu\u0308steerium aga u\u0308le na\u0308dala esiuudiseks. Arvamused jagunevad seinast seina: Saudi Araabia pooldajad leiavad, et tegu on Katari levitatava laimukampaaniaga, mida toetab Tu\u0308rgi kui Katari liitlane, teised u\u0308tlevad, et tegu on Mossadi korraldatud kampaaniaga, et \u201eislamimaailma lo\u0303hestada.\u201c Saudi Araabia vo\u0303imud eitavad ko\u0303iki su\u0308u\u0308distusi, lu\u0308kates Tu\u0308rgi meedias avaldatu u\u0308mber- o\u0308eldes na\u0308iteks, et 15 Istanbuli saabunud salapa\u0308rast meest olid lihtsalt turistid, kellest osa selgelt peredega saabusid. Samas pole saudid suutnud tuua ainustki to\u0303endit selle kohta, et Khashoggi esindusest eluga va\u0308ljus."}, {"text_idx": "#000012", "text": "Keerulises olukorras on Tu\u0308rgi, kust tuleb pidevalt anonu\u0308u\u0308mseid teateid ametnikelt selle kohta, et tapmisest on olemas salvestus. Ometi seda avaldatud pole, kuna see ta\u0308hendaks, et Tu\u0308rgi on luuranud teise riigi territooriumil ja Saudi konsulaaati pealtkuulamisseadmed paigaldanud. Nii viidatakse (tehnoloogiaspetsialistide poolt va\u0308ga ebato\u0303ena\u0308oliseks hinnatud) variandile, et Khashoggi nutikell va\u0308ljasolevale telefonile tapmisest salvestuse saatis."}, {"text_idx": "#000014", "text": "Nii no\u0303uab Tu\u0308rgi diplomaatiliselt, et Saudi tapmissu\u0308u\u0308distused ise u\u0308mber lu\u0308kkaks ja to\u0303endaks, et ajakirjanik saatkonnast eluga va\u0308ljus. Seni on Tu\u0308rgi va\u0308lisminister C\u0327avus\u0327og\u0306lu o\u0308elnud, et Istanbuli saabunud Saudi komisjonist pole uurimisel palju abi olnud. Nii on vo\u0303imalike to\u0303endite avaldamine pa\u0308rsitud, isegi, kui need olemas on."}, {"text_idx": "#000015", "text": "Enne kui mu\u0308steerium lahenduse leiab (vo\u0303i ei leia), on aga samuti to\u0303statunud teemaks Saudi Araabia sise- ja va\u0308lispoliitika kroonprints Muhammed Bin Salmani (MbS) ajal, mida kodumaal saadavad reformide varjus ru\u0308nnakud vaba ko\u0303ne, akadeemikute ja teisitimo\u0303tlejate vastu, va\u0308lispoliitikas aga kriis Iraaniga ja Katariga, hiljuti ka tu\u0308lid Kanada ja Tu\u0308rgiga \u2013 ra\u0308a\u0308kimata jo\u0303hkrast Jeemeni so\u0303jast. Maailmale presenteeritud naistele autojuhtimiseo\u0303iguse andmise u\u0308le vo\u0303ib ju ro\u0303o\u0303mustada, kuid sedagi saadab aktivistide vahistamine. Paljudele on muutunud u\u0308pris arusaamatuks, kelle huve teenib SA va\u0308lispoliitika, kuna nii palju halbu suhteid pole riigile kasulik. \u201eIraan naerab Saudi Araabia u\u0308le,\u201c vo\u0303ttis kokku dr. Marwan Kabalan Araabia Uuringute Keskusest."}, {"text_idx": "#000017", "text": "Samuti on tegu ra\u0308ige ru\u0308nnakuga vaba ajakirjanduse vastu. Fatih O\u0308ke, Tu\u0308rgi-Araabia Meedia Liidu direktor, kutsus USA-d u\u0308les Saudi Araabiat mitte toetama. \u201eSaudi Araabia peaks olema rahvusvahelisel areenil u\u0308ks teiste hulgas, mitte toetuma vo\u0303imsatele liitlassuhetele.\u201c\nOmeti va\u0308ljendas USA president Trump taas \u201epragmaatilist\u201c seisukohta, et USA ei tohiks loobuda relvamu\u0308u\u0308gtehingust saudidele suurusega 110 miljardit USD, mis sai kokku lepitud Trumpi ko\u0303ige esimesel va\u0308lisviidil Saudi Araabiasse. Mida ta\u0308hendab aga \u201ekarm\u201c karistus, mida ta lubas, kui peaks selguma, et tapmine konsulaadis aset leidis, ootavad paljud huviga, lootes, et USA toetus ei osutuks tingimusteta toetuseks. Eriti tahab Tu\u0308rgi, et vastutus ja\u0308rgneval oleks USA, mitte Tu\u0308rgi enda o\u0303lgadel."}, {"text_idx": "#000018", "text": "Aeg na\u0308itab, milliseid tundeid tekitab Saudi Araabia investorites peale selliseid su\u0308u\u0308distusi. Future Investment Initiative konverentsil osalemisest loobumisest on teatanud mitmed prominentsed ettevo\u0303tted ja meediava\u0308ljaanded, samuti on osa rahvusvahelisi ettevo\u0303tteid teatanud koosto\u0308o\u0308 ku\u0308lmutamisest Saudi megalinna ehitamisel."}, {"text_idx": "#000019", "text": "Ko\u0303ige selle taustal ootab lahendamist u\u0308ksikisiku kadumine. Ootav kihlatu Hatice Cengiz kutsub USAd jo\u0303uetult u\u0308les survestama ko\u0303ik osapooli info avaldamiseks. \u201eMa ei suuda uskuda, et Jamal on tapetud,\u201d u\u0308tleb ta. Kuid kas osapooled mu\u0308steeriumi lahendusest huvitatud on? Rahvusvahelise uurimiskomisjoni kokkupanemise aeg on aga mo\u0308o\u0308das ja kelle to\u0303enditele tugineda, muutub aina a\u0308hmasemaks- nendega on olnud aega poliitiliste eesma\u0308rkide to\u0303ttu manipuleerida."}]